EL
17.6.2022
Επίσημη Εφημερίδα της Ευρωπαϊκής Ένωσης
C 234/9
ΛΟΙΠΕΣ ΠΡΑΞΕΙΣ
ΕΥΡΩΠΑΪΚΗ ΕΠΙΤΡΟΠΗ Δημοσίευση του τροποποιημένου ενιαίου εγγράφου ύστερα από την έγκριση τροποποίησης ήσσονος σημασίας σύμφωνα με το άρθρο 53 παράγραφος 2 δεύτερο εδάφιο του κανονισμού (ΕΕ) αριθ.
1151/2012 (2022/C 234/07) Η Ευρωπαϊκή Επιτροπή ενέκρινε την εν λόγω τροποποίηση ήσσονος σημασίας σύμφωνα με το άρθρο 6 παράγραφος 2 τρίτο εδάφιο του κατ’ εξουσιοδότηση κανονισμού (ΕΕ) αριθ.
664/2014 της Επιτροπής (1).
Η αίτηση έγκρισης της εν λόγω τροποποίησης ήσσονος σημασίας είναι διαθέσιμη στη βάση δεδομένων eAmbrosia της Επιτροπής.
ΕΝΙΑΙΟ ΕΓΓΡΑΦΟ
«Roquefort» Αριθ.
ΕΕ: PDO-FR-0131-AM05 – 18.2.2022 ΠΟΠ (X ) ΠΓΕ ( ) 1.
Ονομασία (-ες) «Roquefort»
2.
Κράτος μέλος ή τρίτη χώρα Γαλλία
3.
Περιγραφή του γεωργικού προϊόντος ή τροφίμου
3.1.
Τύπος προϊόντος Κλάση 1.3.
Τυριά 3.2.
Περιγραφή του προϊόντος για το οποίο ισχύει η ονομασία υπό 1 Το «Roquefort» είναι ένα τυρί με διάστικτη μάζα το οποίο παρασκευάζεται και παράγεται αποκλειστικά από νωπό πλήρες πρόβειο γάλα σύμφωνα με θεμιτές και παραδοσιακές τοπικές πρακτικές.
Η μη πεπιεσμένη και άψητη μάζα ενοφθαλμίζεται με σπόρια από Penicillium roqueforti, υφίσταται ζύμωση και αλατίζεται, φέρει υγρή κρούστα και περιέχει κατ’ ελάχιστον 52 γραμμάρια λιπαρά ανά 100 γραμμάρια στερεού υπολείμματος και κατ’ ελάχιστον 55 γραμμάρια ξηράς ύλης ανά 100 γραμμάρια τελειοποιημένου τυριού.
Έχει κυλινδρικό σχήμα με διάμετρο 19 έως 20 cm, ύψος 8,5 έως 11,5 cm και βάρος από 2,5 έως 3 kg.
Η μάζα είναι παχύρρευστη και πυκνόρρευστη, με κυανοπράσινα στίγματα ομοιόμορφα κατανεμημένα, πολύ ιδιαίτερο άρωμα με ελαφρά οσμή μούχλας και λεπτή, έντονη γεύση.
Η τελειοποίηση και η ωρίμαση του τυριού διαρκούν για χρονικό διάστημα τουλάχιστον 90 ημερών, που υπολογίζεται από την ημέρα παρασκευής του. 3.3.
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) Το γάλα που χρησιμοποιείται προέρχεται από κοπάδια προβάτων γαλακτοπαραγωγής της φυλής Lacaune.
(1) ΕΕ L 179 της 19.6.2014, σ.
17.